เวลาห้างใหม่เปิดตัว มักจะมีโปรโมชั่นลด แลก แจก แถม อะไรก็ว่าไป แต่ที่นี่เรียกได้ว่ากระหน่ำซัมเมอร์เซลล์มากมาก 
เนื่องด้วยอยู่ในช่วง Sakana Festival ทำให้มีเมนูอาหารเอาใจคอปลาดิบในราคาที่ถู๊กถูก 
โปรโมชั่นเปิดสาขาใหม่ ลด 15% ทุกบิลโดยไม่มีเงื่อนไข ยัง...ยังไม่หมด เมื่อทานครบ 1000 บาท (หลังหักส่วนลด ไม่รวม Vat และ Service Charge) ยังได้รับบัตรสมาชิกฟรีอีกด้วย แถมคนที่เป็นสมาชิกอยู่แล้วยังได้รับไอศครีมชาเขียวฟรีอีกด้วย เรียกได้ว่าคุ้มหลายต่อมากมาก 

Sakana Festival หรือแปลตรงตัวว่าเทศกาลปลา ซึ่งทาง zen จะเน้นไปที่ปลาแค่ 3 ชนิด คือ ปลาแซลมอน ปลาทูน่า และปลาบุรี มีด้วยกัน 8 เมนู คือ 
-ชุดสเต็กทูน่า tuna steak set (320-) 
-ชุดปลาแซลมอนทงคัตสึ salmon katsu set (270-)
-ชุดปลาบุรีย่างซีอิ๊ว buri teriyaki set (290-) 
-ชุดข้าวห่อสาหร่ายรวม mixed maki set (280-) 
-ข้าวหน้าปลาดิบรวม kaisen don (360-) 
-ชุดข้าวปั้นหน้าปลาดิบรวม mixed nigiri set (320-)
-ปลาสามอย่าง mixed platter (360-) 
-ปลาดิบรวม mixed sashimi (420-) 

เมนูที่เราสั่งวันนี้คือ ข้าวหน้าปลาดิบรวม (360- )ทงคัตสึเซต (170-) และเอบิ เทมปุระเซต (220-) ซึ่งในชุดก็จะฟรีชาเขียวด้วย ส่วนเซตก็จะแถมของหวาน คือ พุดดิ้ง หรือ ปันนาคอตต้า 
-ข้าวหน้าปลาดิบรวม ประกอบไปด้วย ปลาแซลมอน ปลาทูน่าและปลาบุรีและไข่หวานอย่างละ 2 ชิ้น ไข่ปลาแซลมอนเยอะอยู่ แต่ข้าวเป็นข้าวที่ใช้ทำข้าวปั้น ทำให้แน่นท้อง 
-ทงคัตสึเซต ประกอบไปด้วย หมูทอดทงคัตสึชิ้นไม่ใหญ่จนเกินไป สลัดผัก ซุปมิโซะ ข้าว ผัก กิมจิ น้ำจิ้ม หมูทอดทงคัตสึมาเร็วมาก ยังร้อนๆอยู่ด้วย ตัวหมูนุ่ม เกล็ดขนมปังที่ชุบก็กรอบ อร่อย 
-เอบิ เทมปุระเซต กุ้งเทมปุระตัวใหญ่ กรอบร้อน 

พนักงานเอาใจใส่ดีมาก คอยเติมชาเขียวให้ตลอด ลูกค้าก็เข้ามาอย่างไม่ขาดสาย อาหารได้เร็วมาก ไม่ต้องคอยนานเลย อิ่มอร่อย เมื่อเช็คบิล ลด 15% เหลือเพียง 762 บาทเท่านั้น เป็นอีกร้านที่ฝากท้องและฝากใจไว้เลย